Leikdistrikta nacionālais parks
Leikdistrikta nacionālais parks (angļu: Lake District National Park) ir 1951. gadā izveidots nacionālais parks Anglijas ziemeļrietumos, aizņem lielu daļu no Kambrijas grāfistes. Šeit atrodas ainaviskie Kambrijas kalni ar augstāko virsotni Anglijā — 978 metrus augsto Skofels, kā arī 16 ievērojami ezeri, to skaitā Vindermīrs — lielākais ezers Anglijā. Angļu kultūrā reģions saistīts ar ar vairākiem angļu kultūras darbiniekiem, to skaitā Beatrisi Poteri, Džonu Raskinu un Ezeru dzejnieku skolu (Viljams Vērdsverts, Semjuels Kolridžs un citi). 2017. gadā reģions kā kultūras objekts "Angļu Leikdistrikts" iekļauts UNESCO Pasaules mantojuma sarakstā. Vindermīrs Skofels